ลุ้น SET บวกต่อ! รับ “ฟันด์โฟลว์” ไหลเข้า จับตาทดสอบแนวต้าน 1,650 จุด
แนวโน้ม SET เช้าบวกต่อ! อานิสงส์ “ฟันด์โฟลว์” ไหลเข้า ให้แนวรับ 1,630 จุด และแนวต้าน 1,645-1,650 จุด
แนวโน้ม SET เช้าบวกต่อ! อานิสงส์ “ฟันด์โฟลว์” ไหลเข้า ให้แนวรับ 1,630 จุด และแนวต้าน 1,645-1,650 จุด
14 พ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งไซด์เวย์อัพ ปรับตัวขึ้นทดสอบแนวต้าน 1,645-1,650 จุด จากค่าเงินดอลล่าร์สหรัฐที่อ่อนค่า และนักลงทุนคาดหวังธนาคารกลางสหรัฐ (เฟด) จะปรับขึ้นดอกเบี้ยในอัตราที่ชะลอลง ในเดือนธ.ค.นี้ หลังเงินเฟ้อสหรัฐปรับตัวลง ซึ่งยังส่งผลดีต่อเนื่องหนุนเงินทุนต่างชาติไหลเข้าต่อ
ขณะที่การลงทุนวันนี้ให้ระวังความผันผวนที่อาจเกิดขึ้นกับหุ้นที่มีการเก็งกำไรขึ้นไปค่อนข้างมาก ซึ่งอาจมีแรงเทขายออกมา จากผลกระทบของหุ้น บริษัท มอร์ รีเทิร์น จำกัด (มหาชน) หรือ MORE หลังราคาปรับตัวลงติดฟลอร์ 2 วันติดต่อกัน ประกอบกับดัชนี SET ปรับตัวขึ้นมาค่อนข้างมากอาจมีการพักตัวลงบ้าง ให้แนวรับไว้ที่ 1,630 จุด และแนวต้าน 1,645-1,650 จุด แนะขายทำกำไรบริเวณแนวต้าน และค่อยเข้าซื้อเมื่อดัชนีฯ อ่อนตัวลง